เดอะคิงออฟไฟเทอส์ XIV

เดอะคิงออฟไฟเทอส์ XIV (; ) เป็นเกมต่อสู้ลำดับที่ 14 ของซีรีส์เดอะคิงออฟไฟเทอส์ ที่มีบริษัท เอสเอ็นเค เป็นผู้ผลิตและวางจำหน่ายเมื่อเดือนสิงหาคม พ.ศ. 2559 ในระบบเพลย์สเตชัน 4 และวางจำหน่ายในประเทศสหรัฐอเมริกาโดยบริษัทแอทลาส และดีพซิลเวอร์ในทวีปยุโรป เกมนี้ได้มีการประกาศครั้งแรกในงานแถลงข่าวของโซนี่คอมพิวเตอร์เอ็นเตอร์เทนเมนต์ ในงานโตเกียวเกมโชว์ 2015

รูปแบบการเล่น 

กว่า 2 ทศวรรษที่ซีรีส์ เดอะคิงออฟไฟเทอส์ ใช้กราฟิกแบบ 2 มิติมาตลอด แต่ใน เดอะคิงออฟไฟเทอส์ XIV จะใช้กราฟิกแบบ 3 มิติเต็มรูปแบบเป็นครั้งแรก (ไม่นับซีรีส์ MAXIMUM IMPACT เนื่องจากไม่ใช่ภาคหลัก) แต่ยังใช้ระบบการเล่นแบบ 2 มิติเช่นเคยจากภาคก่อน ๆ ในภาคนี้ระบบการเล่นยังคงใช้รูปแบบดั้งเดิมของซีรีส์คือรูปแบบทีมที่มีสมาชิก 3 คนเหมือนภาคก่อน ๆ ส่วนระบบที่ใช้ในภาคนี้จะมีระบบใหม่ได้แก่

ADVANCED CANCEL เป็นการใส่คำสั่งท่าไม้ตายสุดยอดแบบ MAX (ใช้เพาเวอร์เกจ 2 เกจ) ในขณะที่ตัวละครนั้น ๆ กำลังใช้ท่าไม้ตายสุดยอด (ใช้เพาเวอร์เกจ 1 เกจ) โดยที่ผู้เล่นจะต้องสะสมเพาเวอร์เกจอย่างน้อย 3 เกจขึ้นไป มีข้อแม้ว่าการทำ ADVANCED CANCEL นั้นท่าไม้ตายสุดยอดและท่าไม้ตายสุดยอดแบบ MAX จะต้องเป็นคนละท่ากัน

CLIMAX CANCEL คือการใส่คำสั่งท่าไม้ตาย CLIMAX (ใช้เพาเวอร์เกจ 3 เกจ) ซึ่งเป็นรูปแบบท่าไม้ตายที่สูงสุดในขณะที่ตัวละครนั้น ๆ กำลังใช้ท่าไม้ตายสุดยอดหรือท่าไม้ตายสุดยอดแบบ MAX อยู่ โดยที่ต้องใช้เพาเวอร์เกจ 4 - 5 เกจในการทำ (ขึ้นอยู่ว่าจะ CANCEL จากท่าไม้ตายสุดยอดหรือแบบ MAX) วิธีนี้จะคล้ายกับการทำ MAX Cancel ของภาค XIII

NEW MAX MODE ระบบ MAX MODE จากภาคก่อน ๆ ได้กลับมาอีกครั้งในภาคนี้ ซึ่งได้รับการปรับปรุงให้ดีขึ้นไปอีก วิธีการเข้าสู่โหมดนี้คือจะต้องมีเพาเวอร์เกจอย่างน้อย 1 เกจและกดปุ่มเตะเบาและต่อยหนักพร้อมกัน ตัวละครจะเรืองแสง เมื่ออยู่ในโหมดนี้จะสามารถใช้ท่า EX ซึ่งเป็นระบบจากภาค XIII โดยที่ท่าไม้ตายจะมีประสิทธิภาพที่ดีขึ้น (ต้องกดท่าไม้ตายเป็น 2 ปุ่ม)

อนึ่งผู้เล่นยังสามารถเข้าสู่โหมดนี้ได้ในขณะที่ตัวละครนั้นกำลังโจมตีต่อเนื่องได้ แต่จะใช้เกจ MAX MODE ได้เพียง 50% เท่านั้น อย่างไรก็ตามการเลือกลำดับสมาชิกเพื่อไปสู้นั้นจะมีผลกับความยาวของเกจ MAX MODE ด้วยเช่นกัน (คนแรกเกจจะสั้นที่สุด-คนสุดท้ายเกจจะยาวที่สุด)

RUSH ระบบใหม่ที่จะสามารถทำคอมโบได้ง่าย ๆ โดนการกดปุ่มต่อยเบารัว ๆ ขณะเข้าใกล้คู่ต่อสู้ ระบบนี้จะเอื้อประโยชน์ให้กับผู้เล่นหน้าใหม่ของซีรีส์

เนื้อเรื่องย่อ 
หลังจากจบศึกของโอโรจิ (KOF95 - KOF97), การต่อสู้กับองค์กร NESTS (KOF99 - KOF2001) และเรื่องราวความชั่วร้ายของแอช คริมสัน (KOF2003 - KOFXIII) นี่คือตำนานบทใหม่ที่กำลังจะเกิดขึ้นใน KOFXIV

การแข่งขัน "เดอะคิงออฟไฟเทอส์" นั้นเป็นกลายเป็นธุรกิจขนาดใหญ่ สร้างผลประโยชน์มหาศาลมากมายและแตกแขนงการแข่งขันออกไปอีกหลายอย่างไปทั่วโลก อย่างไรก็ตามคุณภาพของการแข่งขันนั้นลดลงไปและเสียงจากแฟน ๆ ทั่วโลกนั้นต้องการให้รูปแบบของการแข่งขันนั้นมีความเป็นหนึ่งเดียวกันให้เป็นแบบเดียวไปให้ทั่วทั้งโลก

วันหนึ่งมีมหาเศรษฐีคนหนึ่งที่อ้างว่าตนเองเป็นผู้ชนะเลิศคนแรกของการแข่งขันได้ซื้อลิขสิทธิ์ทุกอย่างของการแข่งขัน "เดอะคิงออฟไฟเทอส์" ชื่อของมหาเศรษฐีคนนั้นคือ อันโทนอฟ การประกาศของการแข่งขัน "เดอะคิงออฟไฟเทอส์" ครั้งใหม่ที่จัดโดยมหาเศรษฐีผู้ที่บอกว่าตนเองเป็นแชมป์คนแรกของการแข่งขันนั้นได้ทำให้เป็นที่สนใจไปทั่วทั้งโลกอย่างที่ไม่เคยเกิดขึ้นมาก่อน จากการแข่งขันนี้ทำให้บรรดานักสู้ผู้ที่เคยเข้าร่วมการแข่งขันมาก่อนนี้ได้รับการเชิญให้มาร่วมการแข่งขันที่เป็นตำนานของการประลองต่อสู้ของโลกใบนี้

รายชื่อตัวละคร 
หมายเหตุ - ชื่อตัวละครที่เป็นตัวอักษรตัวหนาคือตัวละครใหม่

ทีมญี่ปุ่น 
  เคียว คุซานางิ
  เบนิมารุ นิไคโด
  โกโร ไดมอน

ทีมยางามิ 
  อิโอริ ยางามิ
  มาซัวร์
  ไวซ์

ทีมกาโร่ 
  เทอร์รี่ โบการ์ด
  แอนดี้ โบการ์ด
  โจ ฮิงาชิ

ทีมอาร์ตออฟไฟติ้ง 
  เรียว ซากาซากิ
  โรเบิร์ต การ์เซีย
  ยูริ ซากาซากิ

ทีมคิม 
  คิม คัพฮวาน
  กัง-อิล
  ลวง

ทีมวายร้าย 
  ซานาดู
  ชาง โคฮาน
  ชเว บอนเก

ทีมรับเชิญพิเศษ 
  ซิลวี ปอลลา ปอลลา
  คุคริ
  เมี่ยน

ทีมอเมริกาใต้ 
  เนลสัน
  ซาริน่า
  แบนเดราส ฮัตโตริ

ทีม K' 
  K'
  คูล่า ไดมอนด์
  แม็กซิม่า

ทีมเม็กซิโก 
  รามอน
  อังเฮล
  คิง ออฟ ไดโนซอร์

ทีมเซาธ์ทาวน์ 
  กีส ฮาวเวิร์ด
  บิลลี เคน
  ไฮน์

ทีมจีน 
  ชุ่นอิ่ง (瞬影)
  ถัง ฟู่ หรู
  เหมยเทียนคุน

ทีมไซโค โซลเยอร์ 
  อาเธน่า อาซามิยะ
  เซียะ เคินโซ่ว
  ฉิน เกิ่งไซ

ทีมนักสู้หญิง 
  คิง
  ไม ชิรานุอิ
  อลิส การ์เน็ต

ทีมอิคาริ 
 ราล์ฟ โจนส์
 คลาร์ก สติล
 เลโอน่า ไฮเดิร์น

ทีมอนาเธอร์เวิลด์ 
  นาโครูรู (จากเกมซามูไรสปิริตส์)
  มุยมุย (จากเกม Dragon Gal)
  เลิฟ ฮาร์ท (จากเกม Sky Love)

บอส 
  แอนโทนอฟ

บอสใหญ่ 
  เวิร์ส

ตัวละครพิเศษจากการดาวน์โหลด (2017) 
  วิป
  ริวจิ ยามาซากิ
  วาเนสซ่า
  ร็อค ฮาวเวิร์ด

ตัวละครพิเศษจากการดาวน์โหลด (2018) 
  ออสวอลด์
  ไฮเดิร์น
  นาจด์
  บลู แมรี่

การพัฒนา 
บริษัท เอสเอ็นเค ได้ประกาศว่าเกมนี้จะมีผู้พัฒนาระบบการเล่นจากเกมสตรีทไฟเตอร์ IV คือยาซูยูกิ โอดะ จะมาดูแลระบบการเล่นของเกมนี้ เมื่อวันที่ 5 ธันวาคม พ.ศ. 2558 ทางบริษัท เอสเอ็นเค ประกาศว่าเกมนี้จะมีตัวละครให้เล่นถึง 50 คนและตัวเกมได้พัฒนาไปแล้วกว่า 70% นอกจากนี้พวกเขายังแถลงว่าภาคนี้จะยังไม่มีระบบใหม่ ซึ่งส่วนใหญ่จะเป็นการปรับปรุงมาจากภาคก่อน (KOFXIII)

หลังจากที่เกมได้มีการเปิดตัวทีเซอร์ของเกมอย่างเป็นทางการเมื่อวันที่ 25 เมษายน พ.ศ. 2559 ทางบริษัท เอสเอ็นเค ประกาศว่าจะมีเคียว คุซานางิในชุดดั้งเดิมของซีรีส์ออกมาให้ได้ใช้สำหรับผู้ที่สั่งจองเกมล่วงหน้า ในขณะที่ทางบริษัท แอทลาส ผู้จัดจำหน่ายเกมในประเทศสหรัฐอเมริกาจะวางจำหน่ายเกมแบบชุดสำหรับนักสะสม ที่ประกอบไปด้วยตัวเกม แผ่นซีดีเพลงประกอบเกม รวมไปถึงหนังสือภาพของเกม

นับตั้งแต่เข้าปี พ.ศ. 2560 บริษัท เอสเอ็นเค ได้ทำการปรับปรุงระบบและอัปเดตตัวเกมเรื่อยมา อย่างเช่นการปรับปรุงกราฟิกในเกมทั้งสีและแสงเงาให้สวยงามทั้งตัวละครและฉากหลัง โดยที่การอัปเดตในครั้งนี้ผู้เล่นไม่มีการเสียค่าใช้จ่ายเพิ่มแต่อย่างใด ต่อมาในเดือนกุมภาพันธ์ มีการประกาศว่าจะออกชุดพิเศษของตัวละครทั้ง 5 คนคือ อิโอริ ยางามิ (ในรูปแบบชุดดั้งเดิมของซีรีส์), คูล่า, ซิลวี่, แองเฮล และเหมยเทียนคุน ซึ่งราคาจะต่างออกไปตามภูมิภาคนั้น ๆ จากนั้นในเดือนมีนาคม มีการประกาศตัวละครใหม่เพิ่มอีก 4 คนที่จะมาในรูปแบบ Downloadable Content (DLC) ซึ่งตัวละครเหล่านั้นได้แก่ วิป, ริวจิ ยามาซากิ, วาเนสซ่า และร็อค ฮาวเวิร์ด และในเดือนเมษายน ทางบริษัท เอสเอ็นเค ได้ทำการอัปเดตตัวเกมอีกครั้ง (เป็นเวอร์ชัน 2.00) โดยที่จะเพิ่มฉากใหม่ เพิ่มเพลงใหม่ในเกม รวมไปถึงปรับความสมดุลของทุกตัวละครรวมไปถึงแก้ไขรายละเอียดของเกมให้ดีขึ้น นอกจากนี้เหล่าตัวละคร DLC ที่ได้ประกาศไปก่อนหน้านี้ ก็จะวางจำหน่ายในระบบออนไลน์ภายในเดือนเมษายน พ.ศ. 2560 ด้วยเช่นกัน

เมื่อเข้าสู่ปี พ.ศ. 2561 บริษัท เอสเอ็นเค ประกาศว่าจะทำการปรับปรุงและอัปเดตตัวเกมอีกครั้ง โดยที่จะใช้ชื่อในการอัปเดตครั้งนี้คือเวอร์ชัน 3.00 โดยที่มีการประกาศตัวละครใหม่อีก 4 คนที่จะมาในรูปแบบ DLC โดยที่ตัวละครที่ประกาศออกมานั้นได้แก่ ออสวอลด์, ไฮเดิร์น, นาจด์ (ตัวละครใหม่) และบลู แมรี่ อย่างไรก็ตามตัวละคร DLC ทั้ง 4 คนนี้จะวางจำหน่ายในระบบออนไลน์ในวันที่ 12 เมษายน พ.ศ. 2561

อ้างอิง

แหล่งข้อมูลอื่น 
 The King of Fighters XIV Japanese site
 The King of Fighters XIV North American site
 

วิดีโอเกมที่ออกวางจำหน่ายในปี พ.ศ. 2559
วิดีโอเกมอาร์เคด
เกมจากค่ายแอตลัส
เกมสำหรับเพลย์สเตชัน 4
เกมสำหรับเพลย์สเตชัน เน็ตเวิร์ก
วิดีโอเกมต่อสู้
วิดีโอเกมภาคต่อ
วิดีโอเกมที่มีฉากในประเทศบราซิล
วิดีโอเกมที่มีฉากในประเทศจีน
วิดีโอเกมที่มีฉากในประเทศฝรั่งเศส
วิดีโอเกมที่มีฉากในประเทศญี่ปุ่น
วิดีโอเกมที่มีฉากในประเทศเม็กซิโก
วิดีโอเกมที่มีฉากในประเทศโมนาโก
วิดีโอเกมที่มีฉากในประเทศซาอุดีอาระเบีย
วิดีโอเกมที่มีฉากในประเทศเกาหลีใต้
วิดีโอเกมที่มีฉากในสหรัฐ
วิดีโอเกมที่มีฉากในประเทศรัสเซีย
เกมสำหรับวินโดวส์
วิดีโอเกมที่พัฒนาขึ้นในประเทศญี่ปุ่น